Gjermanët festojnë 500 vjetorin e ligjit për birrën
Birra e pastër përmban vetëm ujë, elb, maja dhe bimën “Humulus lupulus”
Ligji gjerman për lëndët përbërëse të birrës shënoi së fundmi 500 vjetorin. Ligji për birrën e pastër përcakton se birra mund të përmbajë vetëm ujë, elb dhe lulen e bimës “Humulus lupulus”, për shijen. Vendlindja e ligjit të birrës në Gjermani është qyteti Ingolstadt. Është e pazakontë që përvjetoret e rregullave qeveritare për ushqimet dhe pijet të shoqërohen me festivale. Por, kur flitet për birrën dhe vendi quhet Gjermani, atëherë kjo mund të ndodhë. Ky është “Festivali i Birrës së Pastër” në Ingolstadt. Pjesmarrësit festuan rregullat më të famshme të vendit, që njihen mirë nga të apasionuarit e birrës në mbarë botën. Redaktorja e revistës gjermane Hopfenhelden, Nina Anika Klotz, shpjegon origjinën e ligjit për pastërtinë e birrës që u miratua në Ingolstadt në vitin 1516. Kështu, u ruajt pastërtia e birrës dhe prodhuesit e bukës mund të kishin grurë të mjaftueshëm. Në vitin 1871, ndërsa shtetet gjermane u bashkuan në një shtet të vetëm, Bajerni këmbënguli që ligji për birrën të zbatohej në tërë vendin. Kjo u realizua vetëm në vitin 1906 për të gjithë Gjermaninë. Kjo do të thotë se nëse birrës i shtoheshin përbërës të tjerë, ajo nuk mund të quhej më birrë. Ligji zbatohet rreptësisht në Bajern, por në shumë shtete të tjera gjermane bëhen përjashtime. Kjo është pjesërisht si rezultat i betejës ligjore 10 vjeçare të Helmut Fritsche, pronar i fabrikës së birrës Klosterbrauerei Neuzelle që ndodhet në perëndim të Berlinit. Por, në festivalin e birrës së pastër në Ingolstadt, ka pak oreks për birrë me shije tjetër. Ujë, elb, maja dhe bima “Humulus lupulus”. Ligji i birrës së pastërt ende mbretëron këtu dhe banorët shpresojnë që jetë në fuqi edhe për 500 vite të tjera të ardhshme.